Antonio Konte

**Antonio Konte** (; dzimis ) ir itāliešu futbola treneris un bijušais futbolists. Spēlētāja karjeras lielāko daļu pārstāvējis Turīnas "Juventus", spēlējis pussarga pozīcijā, aizvadījis 20 spēles Itālijas izlasē. Kopš 2024. gada jūnija Itālijas futbola čempionāta A sērijas kluba SSC Napoli galvenais treneris.

## Karjera
Futbolista karjeru sācis dzimtās pilsētas Lečes komandā *[[U.S. Lecce]]*, A sērijā debitējot 1986. gada aprīlī, 16 gadu vecumā. 1991. gadā pievienojās Turīnas "Juventus". Šajā klubā Konte aizvadīja 13 sezonas, piecas reizes kļūstot par Itālijas čempionu un vienreiz uzvarot Itālijas kausa izcīņā. 1996. gadā kopā ar *Juventus* kļuva par UEFA Čempionu līgas uzvarētāju un 1993. gadā izcīnīja UEFA kausu.

Itālijas izlasē debitēja  draudzības spēlē pret Somiju. Konte bija Itālijas izlases sastāvā 1994. gada FIFA Pasaules kausa un 2000. gada Eiropas čempionāta finālturnīros. Kopumā izlases sastāvā aizvadījis 20 spēles un guvis divus vārtus.

Pēc spēlētāja karjeras beigām sācis strādāt par treneri. Sākumā bijis trenera asistents *[[S.S. Robur Siena|Siena]]*, bet 2006. gadā kļuva par *[[U.S. Arezzo|Arezzo]]* galveno treneri. Karjeras turpinājumā vadījis Itālijas klubus *[[F.C. Bari 1908|Bari]]*, *[[Atalanta B.C.|Atalanta]]* un *Siena*. 2008.—2009. gada sezonā ar *Bari* kļuva par B sērijas uzvarētāju.  tika apstiprināts par Turīnas "Juventus" galveno treneri un trīs sezonas pēc kārtas aizveda klubu līdz Itālijas čempionu titulam.

2014. gada augustā kļuva par Itālijas izlases galveno treneri un vadīja izlasi arī 2016. gada Eiropas čempionāta finālturnīrā, kur aizkļuva līdz ceturtdaļfinālam. Vēl pirms finālturnīra 2016. gada aprīlī Konte panāca vienošanos ar Anglijas Premjerlīgas klubu *[[Chelsea F.C.|Chelsea]]* par galvenā trenera pienākumu uzsākšanu 2016.—2017. gada sezonā. Jau savā pirmajā sezonā ar *Chelsea* kļuva par Premjerlīgas čempionu. 2017.—2018. gada sezonā komanda Premjerlīgā ierindojās tikai 5. vietā un 2018. gada jūlijā Konte tika atbrīvots no amata.

 tika apstiprināts par Milānas "Internazionale" galveno treneri. 2020.—2021. gada sezonā Kontes vadībā Milānas "Inter" izcīnīja Itālijas čempiontitulu. Tomēr pēc sezonas beigām pēc abpusējas vienošānās Konte klubu atstāja. 2021. gada novembrī tika iecelts par Anglijas Premjerlīgas kluba *[[Tottenham Hotspur F.C.|Tottenham Hotspur]]* galveno treneri. 2023. gada martā pēc tam, kad preses konferencē bija asi kritizējis komandas spēlētājus un kluba vadību, pēc abpusējas vienošanās atstāja amatu.

2024. gada 5. jūnijā Konte tika iecelts par A sērijas komandas *[[SSC Napoli|Napoli]]* galveno treneri, ar līgumu uz trim gadiem, kas stājās spēkā 1. jūlijā.

2025. gada 23. maijā Kontes vadībā *Napoli* klubs ieguva savu ceturto Itālijas čempionu titulu Itālijas futbola čempionāta A sērijā. Tā bija Kontes piektā uzvara Itālijas čempionātā kā trenerim, un viņš kļuva par pirmo treneri, kurš ieguvis šo titulu ar trim dažādiem Itālijas klubiem — Turīnas "Juventus", Milānas "Internazionale" un *Napoli*.

## Sasniegumi
### Spēlētāja karjera
**Juventus**
* Itālijas Serie A: 1994–95, 1996–97, 1997–98, 2001–02, 2002–03
* Coppa Italia: 1994–95
* Supercoppa Italiana: 1995, 1997, 2002, 2003
* UEFA Čempionu līga: 1995–96
* UEFA kauss: 1992–93
* Starpkontinentālais kauss: 1996
* UEFA Intertoto kauss: 1999

### Trenera karjera
**Bari**
* Itālijas Serie B: 2008–09

**Juventus**
* Itālijas A sērija: 2011–12, 2012–13, 2013–14
* Supercoppa Italiana: 2012, 2013

**Chelsea**
* Anglijas Premjerlīga: 2016–17
* FA kauss: 2017–18

**Internazionale**
* Itālijas A sērija: 2020–21

**Napoli**
* Itālijas A sērija: 2024–25

**Individuālie sasniegumi**
* Itālijas futbola čempionāta A sērijas gada labākais treneris: 2011–12, 2012–13, 2013–14, 2020—21
* Anglijas Premjerlīgas sezonas labākais treneris: 2016–17
* Uzņemts Itālijas Futbola slavas zālē kā treneris: 2021
* Itālijas futbola čempionāta A sērijas vērtīgākais treneris: 2024–25

## Atsauces

## Ārējās saites